
Kasutusloa andmine (Kullerkupu tn 4)
1. ASJAOLUD JA MENETLUSE KÄIK

04.04.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 3689) Kullerkupu tn 4 kinnistutel asuva aiamaja (ehitisregistri kood 120853302)  kasutamiseks koos aiamaja auditi aruandega (töö nr 419, UÜ Balt Ehitusprojekt). Auditi pädev isik konstateerib, et „ Aiamaja ehitusaasta on 1976 aasta. Ehitise ekspluatatsioon on ette nähtud otstarbel ohutu ja võib kasutada elamiseks suvisel aastaajal. Ehitis ei avalda negatiivset mõju naaberkrundile.“
Ehitusseadustiku § 52 lg 1 alusel kandis järelevalve osakond 05.04.2019 aiamaja kasutusloa taotluse andmed ehitisregistrisse (menetluse nr 167745) ning  genereeris kasutusloa taotluse eelnõu, mis suunati ehitusseadustiku § 54 lg 6 kohaselt ehitisregistri kaudu Päästeametile,  Narva Linnavalitsuse Linnamajandusametile kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. EHR keskkonnas on genereeritud kasutusloa eelnõu nr 1912371/05439-3. 

	Kõik menetlusse kaasatud isikud kooskõlastasid kasutusloa taotluse kasutusloa väljastamiseks. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Hoone vastab I kasutusviisi olulistele tuleohutusnõuetele, kuid puudub ehitisväline tuletõrje veevarustus“. Auditi pädev isik soovitab välise tulekustutuse mahutite paigaldamine teha aiandusühistul kollektiivselt.
	


Vastavalt Narva Linnavalitsuse 06.05.1998 korraldusele nr 568-k „AÜ Družbaplus piiride ja pindala kinnitamine“ Kullerkupu tn 4 kinnistud kuuluvad AÜ AÜ Družbaplus üldpindala koosseisu. Aastaringselt tule kustutamiseks veevõtu võimalus AÜ-s  Družbaplus puudub.

AÜ AÜ Družbaplus on asutatud eelmise sajandi 70-ndate aastate alguses, umbes 49 aasta jooksul on AÜ Družbaplus  territooriumil ehitatud ja kasutatud nii aiamaju kui ka teisi majandusehitisi.   
Seega ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba Kullerkupu tn 4 kinnistul oleva aiamaja kasutamiseks (ehitisregistri kood  120853302), auditi aruanne töö nr 419, UÜ Balt Ehitusprojekt). 

  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

